CELEX: 32016R1007
Language: et
Date: 2016-06-22 00:00:00
Title: Komisjoni rakendusmäärus (EL) 2016/1007, 22. juuni 2016, milles käsitletakse ammooniumkloriidi lubamist muude mäletsejaliste kui nuumlammaste ning kasside ja koerte söödalisandina (loa hoidja Latochema Co. Ltd) (EMPs kohaldatav tekst)

23.6.2016   
            
            
               ET
            
            
               Euroopa Liidu Teataja
            
            
               L 165/10
            
         KOMISJONI RAKENDUSMÄÄRUS (EL) 2016/1007,
   22. juuni 2016,
   milles käsitletakse ammooniumkloriidi lubamist muude mäletsejaliste kui nuumlammaste ning kasside ja koerte söödalisandina (loa hoidja Latochema Co. Ltd)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus ammooniumkloriidi lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse ammooniumkloriidi lubamist mäletsejaliste ning kasside ja koerte söödalisandina, mis tuleb klassifitseerida kategooriasse „zootehnilised lisandid“.
            
         
               (4)
            
            
               Söödalisandit oli juba lubatud kasutada nuumlammaste puhul komisjoni rakendusmäärusega (EL) nr 832/2012 (2).
            
         
               (5)
            
            
               Euroopa Toiduohutusamet (edaspidi „toiduohutusamet“) jõudis oma 4. detsembri 2015. aasta arvamuses (3) järeldusele, et kavandatud kasutustingimuste korral ei avalda ammooniumkloriidi valmistis kahjulikku mõju loomatervisele, inimeste tervisele ega keskkonnale ning et selle kasutamine võib vähendada uriini pH väärtust. Toiduohutusameti arvates ei ole vajadust turustamisjärgse järelevalve erinõuete järele. Amet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (6)
            
            
               Ammooniumkloriidi hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud ammooniumkloriidi, mis kuulub söödalisandite kategooriasse „zootehnilised lisandid“ ja funktsionaalrühma „muud zootehnilised lisandid“, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. juuni 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  Komisjoni 17. septembri 2012. aasta rakendusmäärus (EL) nr 832/2012, mis käsitleb ammooniumkloriidi valmistise lubamist nuumlammaste söödalisandina (loa hoidja Latochema Co Ltd) (ELT L 251, 18.9.2012, lk 27).
   
      (3)  EFSA Journal 2016; 14(1):4352.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg söödalisandit / kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: muud zootehnilised lisandid (uriini pH vähendamine)
                  
               
            
                  4d7
               
               
                  Latochema Co. Ltd
               
               
                  Ammooniumkloriid
               
               
                  
                     Söödalisandi koostis
                  
                  Ammooniumkloriid ≥ 99,5
                  Tahke
                  
                     Toimeaine kirjeldus
                  
                  Ammooniumkloriid ≥ 99,5 %
                  NH4Cl CASi nr: 12125-02-9
                  Naatriumkloriid ≤ 0,5 %
                  Toodetud keemilise sünteesiga
                  
                     Analüüsimeetod
                      (1)
                  
                  Ammooniumkloriidi kvantifitseerimine söödalisandis: tiitrimine naatriumhüdroksiidiga (Euroopa farmakopöa, monograafia 0007) või tiitrimine hõbenitraadiga (JECFA (FAO/WHO ühise lisaainete eksperdikomisjoni) monograafia „ammooniumkloriid“)
               
               
                  Mäletsejalised, välja arvatud nuumlambad
               
               
                  —
               
               
                   
               
               
                  10 000  kuni kolm kuud kestvaks söötmisperioodiks
                  5 000  rohkem kui kolm kuud kestvaks söötmisperioodiks
               
               
                  
                              1.
                           
                           
                              Lisand tuleb lisada söödasse eelseguna.
                           
                        
                              2.
                           
                           
                              Söödakäitlejad peavad söödalisandi ja eelsegude kasutajatele kehtestama kasutamise korra ja võtma asjakohased korralduslikud meetmed, et maandada sissehingamisest, nahakaudsest kokkupuutest ja silma sattumisest tulenevaid võimalikke riske. Kui selle korra ja meetmete abil ei ole võimalik vähendada riske vastuvõetava tasemini, kasutatakse söödalisandi ja eelsegu käitlemisel sobivaid isikukaitsevahendeid.
                           
                        
                              3.
                           
                           
                              Ammooniumkloriidisisaldus eri söötade segus ei tohi ületada mäletsejaliste, kasside ja koerte täissöödas lubatud maksimumväärtusi.
                           
                        
               
                  13. juuli 2026
               
            
                  Kassid
                  Koerad
               
               
                  5 000 
               
            
         (1)  Analüüsimeetodite andmed on kättesaadavad referentlabori veebilehel https://ec.europa.eu/jrc/en/eurl/feed-additives/evaluation-reports